钦定古今图书集成/明伦汇编/氏族典/第462卷 > 《廖用贤尚友录》 > 顾悌
## 钦定古今图书集成/明伦汇编/氏族典/第462卷 > 《廖用贤尚友录》 > 顾悌

按《吴书》，“雍族人悌，字子通，以孝悌廉正闻于乡党。年
十五为郡吏，除郎中，稍迁偏将军。悌父向，历四县令，
年老致仕。悌每得父书，常洒扫整衣服，更设几筵，舒
书其上，拜跪读之。每句应诺毕，复再拜。若父有疾耗
之问，至则临书垂涕，声语哽咽。父以寿终，悌饮浆不
入口五日，服未阕而卒。”四子：彦礼、谦、秘。秘，晋交州刺
史。秘子众，尚书仆射。